الشرح الکبیر علی المقنع (کتاب)

الشرح الکبیر علی المقنع یہ کتاب فقہِ حنبلی پر مشتمل ہے، جسے الحافظ عبد الرحمن بن محمد بن أحمد بن قدامہ المقدسی الجماعیلی الحنبلی (کنیت: ابو الفرج شمس الدین، وفات: 682ھ) نے تصنیف کیا۔ انھوں نے یہ کتاب اپنے چچا ابن قدامہ المقدسی کی کتاب المقنع کی شرح کے طور پر لکھی۔
 کتاب کا پس منظر 
اس کتاب کو لکھنے کا سبب یہ تھا کہ عبد الرحمن بن قدامہ نے اپنے چچا ابن قدامہ سے المقنع کی شرح لکھنے کی اجازت طلب کی اور یہ طے کیا کہ المغنی اس شرح کا بنیادی ماخذ ہوگا۔ چچا نے انھیں اس کی اجازت دے دی۔
مؤلف نے اس شرح میں المقنع کی عبارت کو بنیاد بنایا اور اس کی تفصیل میں المغنی سے مواد لیا، نیز اس میں ان مسائل، وجوہات اور روایات کو بھی شامل کیا جو المغنی میں نہیں تھیں۔ البتہ المغنی کے وہ دلائل چھوڑ دیے جن کا ذکر غیر ضروری تھا اور جن احادیث کا عَزو ممکن تھا، انھیں واضح کیا۔مشكاة الإسلامية:الشرح الكبير على المقنع-عبد الرحمن ابن قدامة المقدسي 
 مصنف کا طریقۂ کار 
مصنف ہر مسئلہ کو المقنع کی عبارت سے شروع کرتے ہیں اور اسے گویا عنوان (ترجمہ) کی صورت دیتے ہیں۔ پھر اس مسئلہ میں موافق اور مخالف اقوال بیان کرتے ہیں، ہر فریق کے دلائل ذکر کرتے ہیں، پھر جو قول انھوں نے اختیار کیا ہے، اس پر استدلال اور تعلیل پیش کرتے ہیں اور مخالف قول کے دلائل کو رد کرتے ہیں۔
ان کا طریقہ اجتہادی ہے، مگر اجتہاد مقید ہے، یعنی امام احمد بن حنبل کے مذہب کی حدود میں رہ کر اجتہاد کرتے ہیں، نہ کہ مطلق اجتہاد۔
 کتاب کی نسبت میں غلطی:
اکثر لوگ اس کتاب کو موفق الدین ابن قدامہ کی طرف منسوب کر دیتے ہیں، مگر تحقیق یہی ہے کہ یہ کتاب شمس الدین ابن قدامہ کی تصنیف ہے۔

 الشرح الکبیر اور المغنی کے درمیان فرق 
بکر بن عبد اللہ ابو زید نے اپنی کتاب المدخل المفصل لمذهب الإمام أحمد میں ذکر کیا ہے کہ الشرح الكبير اور المغني میں درج ذیل تین فرق پائے جاتے ہیں:

1. الشرح الكبير چونکہ المغني پر مبنی ہے، اس لیے کچھ حصے چھوڑ دیے گئے ہیں۔

2. اس شرح میں المغني سے زائد بعض روایات، وجوہات شامل کی گئی ہیں۔

3. مصنف نے ان احادیث کو بھی درج کیا ہے جنہیں المغني میں بغیر سند ذکر کیا گیا تھا، بشرطیکہ وہ عزو ممکن ہو۔

مصنف کا اجتہادی اسلوب ویسا ہی ہے جیسا کہ ان کے چچا موفق الدین ابن قدامہ کا المغني میں تھا؛ یعنی وہ اجتہاد جو مذہبِ امام احمد کے دائرے میں ہو، نہ کہ مکمل آزاد اجتہاد۔المدخل المفصل لمذهب الإمام أحمد لبكر أبو زيد المكتبة الشاملة. وصل لهذا المسار في 12 يناير 2019 

 حوالہ جات 

زمرہ:کتب فقہ حنبلی
زمرہ:کتب اہل سنت
زمرہ:مرکزی موضوع ویکی ڈیٹا سے ماخوذ